ספארי קלאסי בטנזניה: ביקור באגם מניירה, טרנגירי, נגורונגורו והסרנגטי. סיור בשבט הבושמנים , לינה בלודג'ים מפנקים ומסלול ספארי משובח.
ניתן לשלב עם נופש בזנזיבר/סיישל.
הגעה לשדה התעופה Kilimanjaro. משם יאסוף אתכם רכב וייקח אתכם לשמורת ארושה (Arusha National Park). עם הגעתכם, תצאו לספארי אחה"צ בחיפוש אחר בפאלו, ג'ירפות, זברות, בבונים, קופים ואלפי פלמינגו לאורך אגמי מומלה (Mommela). ארוחת ערב ולינה ב-Planet Lodge/ Snow Crest Hotel.
לאחר ארוחת בוקר, יציאה ליום שלם לספארי בשמורת טרנגירי (Tarangiri National Park). בשמורה ניתן לראות עדרי פילים גדולים, אריות, ג'ירפות, עדרי קודו, נמרים ונחשי פיתון לאורך נהר טרנגירי. ארוחת ערב ולינה ב-Tarangire Sopa Lodge/ Osopuko Luxury Lodge/ Roika Luxury Tented Lodge.
יציאה לספארי זריחה לאורך נהר טרנגירי. בזריחה בדרך-כלל ניתן לחזות באריות ונמרים בעת הצייד. לאחר מכן, נסיעה לשמורת הסרנגטי (Serengeti National Park) ובדרך לארוחת הערב נסיעה בספארי. לינה ב-Serengeti Sopa Lodge/ Serena Hotel/ Wilderness Luxury Tented Camp.
לאחר ארוחת בוקר, יציאה ליום שלם לספארי בשמורת הסרנגטי. בשמורה ניתן לראות עדרי גנו נודדים, אריות, נמרים, צ'יטות, פילים, ג'ירפות, זברות, צבועים ומינים רבים אחרים החיים לאורך עמק סרונרה (Seronera). ארוחת ערב ולינה ב-Serengeti Sopa Lodge/ Serena Hotel/ Wilderness Luxury Tented Camp.
יציאה לספארי זריחה לאורך נהר סרונרה בחיפוש אחר אריות ונמרים בעת הצייד. חזרה ללודג' לארוחת בוקר ואריזת קופסאות לארוחת צהריים. לאחר מכן יציאה לנהר גרומטי (Grumeti) לצפייה בעדרי גנו החוצים את הנהר בעת הנדידה. בנהר ניתן גם לראות תנינים אדירים והיפופוטמים. ארוחת ערב ולינה ב-Serengeti Sopa Lodge/ Serena Hotel/ Wilderness Luxury Tented Camp.
לאחר ארוחת בוקר מוקדמת, יציאה למכתש נגורונגורו (Ngorongoro) לספארי של יום שלם בחיפוש אחר "חמשת הגדולים": אריות, פילים, באפלו, נמרים וקרנפים. עצירה לפיקניק לצהריים בתחנת העצירה נגויטוקטוק (Ngoitoktok) בלב השמורה. במקום הרבה ציפורים שישמחו לחלוק אתכם את ארוחת הצהריים. לינה ב-Ngorongoro Sopa Lodge/ Wildlife Lodge/ Ngorongoro Farm House.
לאחר ארוחת בוקר, יציאה לאגם אייסי (Eyasi). בלודג' שליד האגם תאכלו ארוחת צהריים חמה, ואת אחה"צ תוכלו להעביר בשיטוט לצד האגם וצפייה בפלמינגו ומגוון הציפורים שמגיעות אליו. ארוחת ערב ולינה ב-Lake Eyasi Safari Lodge.
יציאה מהלודג' מוקדם בבוקר ונסיעה להרים להצטרף לשבט הבושמנים (Bushmen) לצייד וליקוט. חזרה ללודג' לארוחת בוקר מאוחרת. לאחר מכן, נסיעה לשדה התעופה לטיסה לזנזיבר לנופש.